CELEX: 32021R0645
Language: ro
Date: 2021-04-15 00:00:00
Title: Regulamentul de punere în aplicare (UE) 2021/645 al Comisiei din 15 aprilie 2021 de modificare a anexei I la Regulamentul (UE) nr. 605/2010 în ceea ce privește lista țărilor terțe sau părților de țări terțe din care este autorizată introducerea în Uniunea Europeană de loturi de lapte crud, de produse lactate, de colostru și de produse pe bază de colostru (Text cu relevanță pentru SEE)

20.4.2021   
               
               
                  RO
               
               
                  Jurnalul Oficial al Uniunii Europene
               
               
                  L 133/29
               
            
         REGULAMENTUL DE PUNERE ÎN APLICARE (UE) 2021/645 AL COMISIEI
         din 15 aprilie 2021
         de modificare a anexei I la Regulamentul (UE) nr. 605/2010 în ceea ce privește lista țărilor terțe sau părților de țări terțe din care este autorizată introducerea în Uniunea Europeană de loturi de lapte crud, de produse lactate, de colostru și de produse pe bază de colostru
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 teza introductivă, articolul 8 alineatele (1) și (4) și articolul 9 alineatul (4),
         întrucât:
         
                     (1)
                  
                  
                     Regulamentul (UE) nr. 605/2010 al Comisiei (2) stabilește condițiile de sănătate publică și sănătate animală și cerințele de certificare pentru introducerea în Uniunea Europeană a loturilor de lapte crud, de produse lactate, de colostru și de produse pe bază de colostru, precum și lista țărilor terțe din care este autorizată introducerea în Uniune a unor astfel de loturi.
                  
               
                     (2)
                  
                  
                     Anexa I la regulamentul respectiv stabilește o listă a țărilor terțe sau a părților de țări terțe din care este autorizată introducerea în Uniune de loturi de lapte crud, de produse lactate, de colostru și de produse pe bază de colostru și indică tipul de tratament necesar pentru astfel de mărfuri.
                  
               
                     (3)
                  
                  
                     Procedura de autorizare a Moldovei să exporte lapte și produse lactate către Uniune este în curs de desfășurare și va fi finalizată în timp util. În timp ce procedura respectivă este în curs de desfășurare, Moldova a depus o cerere de autorizare pentru tranzitul, prin Uniune, de înghețată, care este considerată un produs compus fără durată lungă de conservare care conține produse lactate. Pentru a i se acorda autorizația respectivă, Moldova a depus o cerere de includere în coloana C din anexa I la Regulamentul (UE) nr. 605/2010 ca țară terță al cărei lapte crud și produse lactate au fost supuse tratamentului impus de regulamentul respectiv (tratamentul „C”) pentru a atenua riscul de răspândire a febrei aftoase prin intermediul produselor lactate.
                  
               
                     (4)
                  
                  
                     Având în vedere garanțiile oferite de autoritățile competente din Republica Moldova cu privire la aplicarea corectă a tratamentului „C” în cazul produselor lactate din produsele compuse, este adecvat ca Moldova să fie înscrisă în coloana „C” din anexa I la Regulamentul (UE) nr. 605/2010.
                  
               
                     (5)
                  
                  
                     Această adăugare în coloana „C” din anexa I nu ar trebui să aducă atingere obligațiilor care decurg din alte dispoziții ale legislației Uniunii cu privire la importurile în Uniune și la introducerea pe piața Uniunii a produselor de origine animală, în special din dispozițiile referitoare la înscrierea unităților în liste în temeiul articolului 5 din Regulamentul delegat (UE) 2019/625 al Comisiei (3).
                  
               
                     (6)
                  
                  
                     Prin urmare, Regulamentul (UE) nr. 605/2010 trebuie modificat în consecință.
                  
               
                     (7)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            În tabelul din anexa I la Regulamentul (UE) nr. 605/2010, se introduce următoarea rubrică după cea referitoare la „MA-Maroc”:
            
               
                           „MD
                        
                        
                           Moldova
                        
                        
                           0
                        
                        
                           0
                        
                        
                           +”
                        
                     
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 15 aprilie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 18, 23.1.2003, p. 11.
         
            (2)  Regulamentul (UE) nr. 605/2010 al Comisiei din 2 iulie 2010 de stabilire a condițiilor de sănătate animală și sănătate publică și de certificare veterinară pentru introducerea în Uniunea Europeană a laptelui crud, a produselor lactate, a colostrului și a produselor pe bază de colostru destinate consumului uman (JO L 175, 10.7.2010, p. 1).
         
            (3)  Regulamentul delegat (UE) 2019/625 al Comisiei din 4 martie 2019 de completare a Regulamentului (UE) 2017/625 al Parlamentului European și al Consiliului în ceea ce privește cerințele pentru intrarea în Uniune a transporturilor de anumite animale și mărfuri destinate consumului uman (JO L 131, 17.5.2019, p. 18).